**Valinnaisaineen opetussuunnitelma: Valmistava kurssi Lyseon lukion IB –linjalle aikoville**

|  |
| --- |
| Tyyppi: \_\_\_\_ Taide- ja taitoaineiden valinnaiset aineet  \_\_x\_\_ Valinnaiset aineet  Luokka-aste: 3 lk \_\_\_ 4 lk \_\_\_ 5 lk \_\_\_ 6 lk \_\_\_ 7 lk \_\_\_ 8 lk \_\_\_ 9 lk X  Oppiaine: muut yhden tunnin valinnaisaineet - Lyseon lukion IB –linjalle valmistava kurssi  Viikkotuntimäärä: 1 vvt  Laaja-alaisen osaamisen alue:  L1 Ajattelu ja oppimaan oppinen X  L2 Kulttuurinen osaaminen, vuorovaikutus ja ilmaisu X  L3 Itsestä huolehtiminen ja arjen taidot \_\_\_\_\_\_\_  L4 Monilukutaito X  L5 Tieto- ja viestintäteknologinen osaaminen X  L6 Työelämätaidot ja yrittäjyys \_\_\_\_\_\_\_\_  L7 Osallistuminen, vaikuttaminen ja kestävän tulevaisuuden rakentaminen X |
| Tavoitteet:  Kurssin päätavoite on valmistaa oppilasta Kuopion Lyseon lukion IB-linjalle (International Baccalaureate). Kurssilla harjoitellaan erilaisia opiskelutapoja joita lukiossa käytetään. Kurssilla harjoitellaan myös lukion pääsykokeessa hyvin suoriutumiseen vadittavia taitoja. |
| Sisällöt:  Asioita harjoitellaan ja omaksutaan englanninkielisissä projekteissa ja tehtävissä. Vaikka kurssilla käytetään pääasiassa englannin kieltä työkielenä, pääpaino opiskelussa on Kuopion Lyseon IB-lukiossa tarvittavien yleisten taitojen omaksumisessa. Kurssi sisältää myös tutustumisen Lyseon IB-lukioon ja siellä työskentelyyn.  IB-lukiossa kansainvälisyys ei ole pelkkää kieltä, vaan myös osallistumasta kansainvälisiin asioihin. Näin ollen kurssin valinneet oppilaat kuuluvat automaattisesti myös Pyörön koulun kansainvälisyysryhmään. Tämä ryhmä toimii mukana kulloinkin käynnissä olevissa kansainvälisissä projekteissa. Ryhmän jäsenet toimivat esim. koulussamme vierailevien opettajien ja oppilaiden oppaina, suunnittelevat yhteistyötä ja toimintaa, sekä osallistuvat mahdollisuuksien mukaan vierailuihin ulkomaisiin ystäväkouluihin. Vaikka kurssille osallistuvat oppilaat kuuluvat kansainvälisyysryhmään, osallistuminen sen toimintaan eri muodoissaan on silti vapaaehtoista.  Keskeisessä roolissa ovat siis IB-lukion tavoitteet siitä minkälainen opiskelija suoriutuu hyvin opinnoissa.  Näitä ovat esimerkiksi:    - yhteistyökyky  - itseohjautuvuus (oman työn suunnittelu)  - täsmällisyys tehtävien suorittamisessa  - ryhmätyöskentelytaidot ja vastuun kantaminen ryhmässä  - ongelmakeskeinen lähestymistapa  - opiskelun suunnitelmallisuus, esim. välietappien laatiminen opiskeluun  - itsevarmuuden kehittäminen  - analysointi: oman työnteon ja tulosten arviointi  - yhdessä oppimistehtävässä opittujen hyvien opiskelu- ja toimintatapojen käyttäminen toisessa vastaavassa tehtävässä  - avoimuus uusille asioille ja toimintatavoille  - vastakkaisten näkökulmien tuominen oppimistehtävien tuloksiin |
| Oppimisympäristöihin, työtapoihin, tukeen ja ohjaukseen liittyvät erityispiirteet (jos tarpeen)  Jos oppilas on suorittanut tämän kurssin lisäksi kahdeksannella luokalla englannin viestintäkurssin, hänen hyväkseen luetaan Kuopion Lyseon lukiossa kaksi pre-IB - kurssia suoritetuiksi. Jos oppilas suorittaa vain yhdeksännen luokan kurssin, hänen hyväkseen luetaan yksi pre-IB -kurssi. |
| Arviointikriteerit: Huom. Jos 2vvh, pitää olla myös Hyvän osaamisen kriteerit  Kurssilla arvioidaan:   * oppilaan kykyä yhteistyöhön muiden oppilaiden kanssa * oppilaan tekemiä projektitöitä ja harjoituksia * kykyä käyttää englannin kieltä työkielenä kurssin aikana * kuinka oppilas on omaksunut erilaisia Lyseon lukiossa käytettäviä opiskelutapoja * kuinka oppilas on omaksunut lukion pääsykokeessa vaadittavia taitoja   Kurssista ei anneta arvosanaa, vaan se on joko hyväksytty tai hylätty. |